title: Регламент за изпълнение (ЕС) 2018/871 на Комисията от 14 юни 2018 година за изменение на Регламент (ЕО) № 474/2006 по отношение на списъка на въздушните превозвачи, на които е забранено да извършват полети или които са предмет на оперативни ограничения в границите на Съюза (Текст от значение за ЕИП.)

text:
               15.6.2018

               BG

               Официален вестник на Европейския съюз

               L 152/5

         РЕГЛАМЕНТ ЗА ИЗПЪЛНЕНИЕ (ЕС) 2018/871 НА КОМИСИЯТА
   от 14 юни 2018 година
   за изменение на Регламент (ЕО) № 474/2006 по отношение на списъка на въздушните превозвачи, на които е забранено да извършват полети или които са предмет на оперативни ограничения в границите на Съюза
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 2111/2005 на Европейския парламент и на Съвета от 14 декември 2005 г. за създаването на списък на Общността на въздушните превозвачи, предмет на оперативна забрана в границите на Общността, и за информиране на пътниците на въздушния транспорт за самоличността на опериращите въздушни превозвачи и за отмяна на член 9 от Директива 2004/36/ЕО (1), и по-специално член 4, параграф 2 от него,
   като има предвид, че:

               (1)

               С Регламент (ЕО) № 474/2006 на Комисията (2) беше създаден списъкът на въздушните превозвачи — предмет на оперативна забрана в границите на Съюза, който е посочен в глава II от Регламент (EО) № 2111/2005.

               (2)

               В съответствие с член 4, параграф 3 от Регламент (ЕО) № 2111/2005 някои държави членки и Европейската агенция за авиационна безопасност (ЕААБ), съобщиха на Комисията информация, която е необходима за актуализиране на посочения списък. Такава информация беше предоставена и от трети държави и международни организации. Въз основа на подадената информация списъкът следва да бъде актуализиран.

               (3)

               Комисията уведоми всички засегнати въздушни превозвачи — директно или чрез органите, отговарящи за регулаторния им надзор — за най-важните факти и съображения, върху които ще се основава решението да им се наложи оперативна забрана в границите на Съюза или да се изменят условията на оперативната забрана, наложена на въздушен превозвач, включен в списъка.

               (4)

               Комисията даде възможност на засегнатите въздушни превозвачи да прегледат предоставените от държавите членки документи, да изпратят писмени коментари и да направят устни изложения пред Комисията и пред комитета, създаден с Регламент (ЕИО) № 3922/1991 на Съвета (3) (наричан по-нататък „Комитет за авиационна безопасност“).

               (5)

               Комисията запозна комитета по безопасност на въздухоплаването с най-новата информация относно продължаващите съвместни консултации, които се провеждат съгласно Регламент (ЕО) № 2111/2005 и Регламент (ЕО) № 473/2006 на Комисията (4) с компетентните органи и въздушните превозвачи на Афганистан, Ангола, Боливия, Гамбия, Индонезия, Либия, Непал, Русия и Венесуела. Комисията също така предостави на Комитета за авиационна безопасност информация относно състоянието на авиационната безопасност в Екваториална Гвинея, Казахстан, Индия, Мавритания, Мозамбик, Филипините, Тайланд, Украйна и Замбия.

               (6)

               ЕААБ представи на Комисията и на Комитета за авиационна безопасност резултатите от анализа на одитните доклади, изготвени от Международната организация за гражданска авиация (ИКАО) в рамките на Всеобщата програма за одит на надзора на безопасността. В този контекст държавите членки бяха приканени да отдадат приоритетно значение на наземните инспекции на въздушните превозвачи, сертифицирани от трети държави, по отношение на които ИКАО е формулирала сериозни опасения за безопасността или у които ЕААБ е установила значителни пропуски в системата за надзор на безопасността. Освен проведените от Комисията консултации съгласно Регламент (ЕО) № 2111/2005 приоритетните наземни инспекции ще позволят набавянето на допълнителна информация относно показателите за безопасност на въздушните превозвачи, сертифицирани в тези трети държави.

               (7)

               ЕААБ също така информира Комисията и Комитета за авиационна безопасност за резултатите от анализа на наземните инспекции, извършени в рамките на програмата за оценка на безопасността на чуждестранни въздухоплавателни средства (програмата SAFA) в съответствие с Регламент (ЕС) № 965/2012 на Комисията (5).

               (8)

               Освен това ЕААБ информира Комисията и Комитета за авиационна безопасност за проектите за техническа помощ, реализирани в трети държави, спрямо които са предприети мерки или наблюдение съгласно Регламент (ЕО) № 2111/2005. Тя предостави информация за плановете и исканията за допълнителна техническа помощ и сътрудничество, за да се подобри административният и техническият капацитет на органите за гражданско въздухоплаване с оглед на съдействие за отстраняване на несъответствията с приложимите международни стандарти за гражданското въздухоплаване. Държавите членки бяха приканени да отговорят на тези искания на двустранна основа, в сътрудничество с Комисията и ЕААБ. Във връзка с това Комисията отново подчерта ползата от предоставянето на информация на международната въздухоплавателна общност — по-специално чрез базата данни на мрежата на ICAO за сътрудничество и съдействие в областта на безопасността (SCAN) — относно оказваната от Съюза и неговите държави членки техническа помощ за подобряване на авиационната безопасност в целия свят.

               (9)

               Евроконтрол предостави на Комисията и на Комитета за авиационна безопасност актуализирана информация относно състоянието на функцията на програмата SAFA, чрез която се подава сигнал за предупреждение, и също така предостави текущите статистически данни, свързани със съобщенията, предупреждаващи за забранени въздушни превозвачи.

      Въздушни превозвачи от Съюза

               (10)

               След като ЕААБ анализира получената информация от проведените наземни инспекции на въздухоплавателни средства на превозвачи от Съюза и от стандартизационните инспекции, извършени от ЕААБ, както и от специалните инспекции и одити, проведени от националните въздухоплавателни органи, няколко държави членки приеха принудителни мерки, за които уведомиха Комисията и Комитета за авиационна безопасност. България уведоми Комисията и Комитета за авиационна безопасност относно действията, предприети във връзка с въздушния превозвач Bulgaria Air.

               (11)

               Държавите членки потвърдиха готовността си да предприемат необходимите действия, когато информация, важна за безопасността, показва наличието на непосредствени рискове за безопасността в резултат на неспазване на съответните международни стандарти за безопасност от страна на въздушни превозвачи от Съюза.

      Въздушни превозвачи от Афганистан

               (12)

               На 13 февруари 2018 г. се проведоха технически консултации между представители на Комисията, ЕААБ и органа за гражданско въздухоплаване на Ислямска република Афганистан (ACAA) и въздушния превозвач Kam Air, на които се обсъди по-специално настоящата оперативна забрана, наложена на всички въздушни превозвачи от Афганистан по силата на Регламент (ЕО) № 2111/2005.

               (13)

               По време на срещата ACAA представи информация за постигнатия напредък по прилагането на засилен надзор на безопасността. В предходните години ACAA е отменил или временно прекратил повече свидетелства за авиационен оператор (САО), няколко въздухоплавателни средства са спрени от експлоатация поради липса на летателна годност и са предприети строги мерки срещу полетни екипажи, които не спазват международните стандарти за безопасност. Освен това ACAA съобщи, че всички авиокомпании, регистрирани в Афганистан, са били подложени на процес на пресертифициране съгласно международните стандарти. За момента само две авиокомпании да притежават валидно САО — Kam Air и Ariana Afghan Airlines. Превозвачът Kam Air е бил изцяло пресертифициран съгласно новата законодателна рамка на Афганистан за въздухоплаването, а Ariana Afghan Airlines е в процес на пресертифициране. ACAA припомни, че е демонстрирала ангажимент да осъществява международните си задължения по отношение на авиационната безопасност, доколкото произтичащите от напрегнатата оперативна обстановка ограничения позволяват това.

               (14)

               ACAA е започнал да попълва онлайн въпросници за Всеобщата програма на ИКАО за одит на надзора за безопасност — Подход за непрекъснато наблюдение (USOAP – CMA), но доказателства за това не бяха представени. Постоянният представител на Афганистан в ИКАО преговаря с организацията да извърши одит по USOAP във възможно най-кратък срок.

               (15)

               Въздушният превозвач Kam Air направи представяне относно развитието на дружеството и неговото управление на безопасността. През септември 2014 г. изпълнителният съвет на Kam Air реши да преосмисли стратегическите си планове и тактическите процедури в операциите си, за да постигне пълно съответствие с новите наредби на ACAA и международните стандарти и препоръчителни практики. Беше въведена програма за наблюдение на полетните данни и дружеството е наясно с оперативните рискове. Системите за безопасност и управление на качеството са в процес на внедряване.

               (16)

               Комисията отчита усилията, полагани от ACAA, и факта, че органът демонстрира ангажимент за сътрудничество с Комисията и за предоставяне на актуализирана информация за изпълнението на своите задължения за надзор.

               (17)

               Комисията обаче отбелязва, че оперативната обстановка в Афганистан остава напрегната, с произтичащите от това отрицателни последствия върху възможността на ACAA да изпълнява задълженията си за надзор на безопасността. Комисията ще следи отблизо резултатите от планирания одит по USOAP от страна на ИКАО. Поради това Комисията счита, че въз основа на цялата налична информация списъкът на въздушните превозвачи от Афганистан, които са предмет на оперативна забрана в границите на Съюза, не следва да се изменя, с изключение на афганистанските превозвачи Afghan Jet International Airlines, East Horizon Airlines и Safi Airways, чието САО е било отменено.

               (18)

               Поради това и в съответствие с общите критерии, определени в приложението към Регламент (ЕО) № 2111/2005, се счита, че списъкът на Общността на въздушните превозвачи, които са предмет на оперативна забрана в границите на Съюза, следва да се измени така, че въздушните превозвачи Afghan Jet International Airlines, East Horizon Airlines и Safi Airways да бъдат заличени от приложение А към Регламент (ЕО) № 474/2006.

      Въздушни превозвачи от Ангола

               (19)

               През ноември 2008 г. (6) всички въздушни превозвачи, сертифицирани в Ангола, с изключение на един, бяха подложени на пълна оперативна забрана, главно поради неспособността на компетентните органи, които отговарят за надзора на безопасността на въздушните превозвачи, сертифицирани в Ангола (INAVIC), да въведат и наложат приложимите международни стандарти за безопасност. Беше направено частично изключение за въздушния превозвач TAAG Angola Airlines. TAAG Angola Airlines беше включен в приложение Б към Регламент (ЕО) № 474/2006 (7) и му беше позволено да извършва полети в Съюза с част от флота си.

               (20)

               През март 2017 г. ИКАО извърши координирана мисия за проверка на напредъка (ICVM) в Ангола. Въз основа на резултатите от тази мисия ИКАО обяви, че компетентните органи на Ангола са отстранили сериозното опасение за безопасността във връзка с операциите.

               (21)

               С писмо от 2 април 2018 г. компетентните органи на Ангола информираха Комисията за напредъка в прилагането на международните стандарти за безопасност и резултатите от координираната мисия за проверка на напредъка.

               (22)

               Комисията приветства усилията, които полага INAVIC и факта, че желае да започне консултации с Комисията, за да представи по-подробна информация във връзка с постигнатия напредък в надзора на безопасността на всички превозвачи под негова отговорност.

               (23)

               Поради това и в съответствие с общите критерии, определени в приложението към Регламент (ЕО) № 2111/2005, Комисията счита, че на този етап няма основания за изменение на списъка на въздушните превозвачи, които са предмет на оперативна забрана в границите на Съюза, по отношение на въздушни превозвачи от Ангола.

      Въздушни превозвачи от Боливия

               (24)

               На 30 януари 2018 г. се проведе среща за техническа консултация между представители на Комисията, ЕААБ и една държава членка, от една страна, и на висши представители на Генералната дирекция за гражданско въздухоплаване на Боливия (боливийската DGCA), от друга страна.

               (25)

               Комисията поиска от боливийската DGCA да представи списък с документи и действия за изпълнение. Боливийската DGCA представи исканите документи в срок и ЕААБ ги анализира. Предварителното заключение беше, че процедурите са добре документирани, но не е възможно да се оцени дали действително се прилагат правилно. Боливийската DGCA изглежда разполага с достатъчно персонал по отношение на броя на инспекторите; беше нужна обаче повече информация, за да се потвърди, че за специализирани задачи е налице правилният експертен опит.

               (26)

               За да получи по-добра представа за надзора върху въздушните операции, Комисията поиска боливийската DGCA да представи подробно планиране на одитите и инспекциите, предвидени за 2018 г., и преглед на одитите и инспекциите, извършени през 2016 и 2017 г. на няколко въздушни превозвача, които извършват редовен или случаен превоз на пътници.

               (27)

               ЕААБ получи тази допълнителна документация. Заключението гласи, че делът на проведените инспекции се е увеличил значително между 2016 и 2017 г. При превозвача Boliviana de Aviacion — единственият превозвач от Боливия, който извършва операции в Европа, 88 % от планираните дейности са изпълнени. DGCА на Боливия съобщи, че за текущата година (2018) е въведена концепцията за надзор в зависимост от риска. Отбелязано беше, че макар и при другите въздушни оператори да е бил извършен анализ на риска, са необходими още подобрения.

               (28)

               Комисията взема предвид информацията, предоставена от боливийската DGCA. Комисията счита, че въз основа на цялата налична информация, включително информацията, предоставена от боливийската DGCA на срещата за техническа консултация, проведена на 30 януари 2018 г., на този етап няма основания за налагане на оперативна забрана или оперативни ограничения на въздушни превозвачи, сертифицирани в Боливия.

               (29)

               Поради това и в съответствие с общите критерии, определени в приложението към Регламент (ЕО) № 2111/2005, Комисията счита, че на този етап няма основания за изменение на списъка на въздушните превозвачи, които са предмет на оперативна забрана в границите на Съюза, така че в него да бъдат включени въздушни превозвачи от Боливия.

               (30)

               Чрез приоритетни наземни инспекции в съответствие с Регламент (ЕС) № 965/2012 държавите членки трябва да продължат да следят дали въздушните превозвачи, сертифицирани в Боливия, действително спазват съответните международни стандарти за безопасност.

               (31)

               В случай че постъпи каквато и да е информация от значение за безопасността, указваща наличие на непосредствени рискове вследствие на неспазване на международните стандарти за безопасност, Комисията може да бъде принудена да предприеме допълнителни действия в съответствие с Регламент (ЕО) № 2111/2005.

      Въздушни превозвачи от Гамбия

               (32)

               През 2014 и 2015 г. инспекциите на SAFA, проведени по отношение на операторите Aeolus Air Ltd. и SIPJ (G) Ltd., притежатели на САО, издадени от Органа по гражданско въздухоплаване на Гамбия (CAAG), показаха сериозни пропуски по отношение на безопасността.

               (33)

               На 24 юли 2015 г. ЕААБ изпрати писмо до CAAG, в което представи резултатите от наземната инспекция, направена на SIPJ (G) Ltd. Освен това във въпросното писмо ЕААБ информира CAAG, че макар полетните планове да са били заведени под категорията полети на авиацията с общо предназначение и екипажите да са отбелязали, че са извършвали държавни полети, всъщност са налице доказателства, че операциите са били с търговски характер.

               (34)

               По-нататъшното разследване показа, че засегнатото въздухоплавателно средство е регистрирано в Съединените американски щати. Във връзка с това ЕААБ се свърза с органите за гражданско въздухоплаване на Съединените щати. ЕААБ също така официално се свърза с властите на Гамбия, които обаче не представиха отговор. SIPJ (G) Ltd. не е подавал заявление за разрешение за ОТД.

               (35)

               Поредица инспекции по SAFA, проведени на оператора SIPJ (G) Ltd. през 2016 г., доведоха до още съществени констатации. Във всички тези случаи полети са били декларирани като полети на авиацията с общо предназначение. Има обаче данни, че полетите са били търговски, но обявени за полети на авиацията с общо предназначение, за да се заобиколят приложимите стандарти за безопасност на ИКАО, и по-конкретно изискванията за разрешение за ОТД във въздушното пространство на Съюза.

               (36)

               С цел проследяване отблизо на положението Комисията ще започне консултации с компетентните органи на Гамбия в съответствие с член 3, параграф 2 от Регламент (ЕО) № 473/2006.

               (37)

               Държавите членки трябва да продължат да проверяват ефективното спазване на съответните стандарти за безопасност посредством приоритизиране на наземните инспекции, които трябва да се извършват на въздушни превозвачи, регистрирани в Гамбия, в съответствие с Регламент (ЕС) № 965/2012.

               (38)

               В случай че постъпи каквато и да е информация от значение за безопасността, указваща наличие на непосредствени рискове вследствие на неспазване на международните стандарти за безопасност, Комисията може да предприеме допълнителни действия съгласно Регламент (ЕО) № 2111/2005.

               (39)

               Поради това и в съответствие с общите критерии, определени в приложението към Регламент (ЕО) № 2111/2005, се счита, че на този етап няма основания за изменение на списъка на въздушните превозвачи, които са предмет на оперативна забрана в границите на Съюза, по отношение на въздушни превозвачи от Гамбия.

      Въздушни превозвачи от Индонезия

               (40)

               От 12 до 21 март 2018 г. в Индонезия бе проведено посещение за оценка на място от страна на Съюза. В посещението участваха експерти от Комисията, ЕААБ и държавите членки. Посещението за оценка на място от страна на Съюза бе проведено в офисите на генералната дирекция за гражданско въздухоплаване на Индонезия (индонезийската DGCA) на летището в Джакарта, както и при редица сертифицирани в Индонезия въздушни превозвачи, по-специално Batik Air, за сравнение с последното посещение за оценка от страна на Съюза през 2016 г.; Wings Air — оператор в същата група (Lion Group), както и Batik Air, и голям оператор на турбовитлови двигатели (ATR42/72); Sriwijaya Air — най-големия оператор, който още е в списъка на въздушните превозвачи, предмет на оперативна забрана в границите на Съюза; TransNusa със смесен флот от турбовентилаторни и турбовитлови въздухоплавателни средства (всички сертифицирани съгласно CASR-121); Spirit Aviation Sentosa и Susi Air, и двата оператора сертифицирани съгласно CASR-135 за полети на къси разстояния и чартърни полети. Оценката включваше посещения на две отдалечени места: база на TransNusa, разположена в Купанг, и централата на Susi Air в Пангандаран.

               (41)

               По време на посещението за оценка на място от страна на Съюза бе установено, че индонезийската DGCA не само е затвърдила предишните си постижения, но е постигнала и значителни подобрения в редица области след посещението на Съюза за оценка на място през 2016 г. От особено значение е стабилността, постигната от индонезийската DGCA от гледна точка на изготвянето на националната нормативна уредба в областта на въздухоплаването и показаната зрялост при провеждане на качествен и ефективен надзор. При предишни случаи беше отбелязано, че са били разглеждани или приемани различни регулаторни модели, за да може Индонезия да докаже съответствие със стандартите на ИКАО. Този подход доведе до липса на яснота. Екипът на ЕС приветства решението на индонезийската DGCA да приеме ясна политика за придържане към разпоредбите на ИКАО и самостоятелно да изготви наредби съгласно последните изменения на ИКАО.

               (42)

               Експертите можаха да установят, че дейностите по надзора — както одити, така и инспекции — продължават да се планират на годишна основа и повечето дейности по надзора се извършват по план.

               (43)

               Индонезийската DGCA е в състояние да привлече достатъчен брой служители, съобразен с актуалния размер и обхват на сектора на въздухоплаването, над който трябва да се упражнява надзор. Персоналът се е увеличил значително от 2016 г. насам и има планове за наемане на още служители. Всички интервюирани служители имат необходимата квалификация и познания. Програмите и плановете за теоретичното обучение бяха счетени за подходящи. Беше отбелязано обаче, че все още е необходимо допълнително оперативно обучение на инспекторите по отношение на докладването, задълбочеността на контрола, анализа на първопричините и отстраняването на констатираните пропуски.

               (44)

               Индонезийската DGCA успя да докаже, че при необходимост се предприемат мерки за правоприлагане посредством предупредителни писма, временно прекратяване на САО, отнемане на САО и финансови санкции. От 2017 г. са били наложени 4 отнемания и 11 временни прекратявания на САО и са били изпратени 21 предупредителни писма.

               (45)

                  Lion Group се състои от шест въздушни превозвача, сертифицирани в три различни държави, и прилага интегриран подход по отношение на своите операции и управлението на безопасността и качеството. Batik Air и Wings Air са двата притежателя на САО, сертифицирани в Индонезия, в рамките на Lion Group. Превозвачът Batik Air вече беше обект на посещение за оценка на място от страна на Съюза през 2016 г. и показа, че продължава да поддържа добре функциониращи системи за безопасност и гарантиране и управление на качеството. Операторът полага усилия за по-нататъшни подобрения. Batik Air е взел предвид забележките, направени от екипа на ЕС през 2016 г. и е включила незадължителни подобрения, особено в областта на оценката на риска за безопасността. Wings Air наема професионални екипажи и персонал и има въведени системи за управление на различните операции. Ръководството — както на отделните въздушни превозвачи, така и на равнището на групата — получава информация и анализи за безопасността и качеството и взема мерки по тях. То също така оповестява информацията и коригиращите мерки чрез вътрешни (електронни и други) издания.

               (46)

                  Sriwijaya Air е третият по големина оператор в Индонезия. Той е въвел добре утвърдена система за управление на безопасността. Интервюираните представители на висшето ръководство разбират съществените въпроси и познават добре системите, използвани за управлението на безопасността и контрола на въздушните и наземните операции. В допълнение към задължителните тестове за кръвно налягане и алкохол в началото на всеки период на дежурство (както за полетния, така и за кабинния екипаж) Sriwijaya Air е въвел фирмена политика на тестове за наркотици на случаен принцип. Системата за управление на качеството е в ранен етап, тъй като е била въведена едва миналата година. Целият персонал в дирекцията за качеството се състои от квалифицирани одитори. Могат да бъдат направени подобрения в областта на управлението на летателната годност при Sriwijaya Air за лесно извличане на степента на съответствие с програмата за техническо обслужване за всяко от въздухоплавателните средства.

               (47)

                  TransNusa е малък оператор на вътрешни линии. Констатирано беше, че управлението на летателната годност и контролът на операциите са удовлетворителни. Операторът е разработил добре функционираща система за управление на безопасността и прилага на доброволна основа програма за наблюдение и анализ на полетните данни. Има данни за система за управление на качеството, за която по-нататъшните подобрения ще бъдат от полза. Съоръженията за линейно техническо обслужване в Купанг са подходящи за вида операции. Като цяло беше установено, че TransNusa се придържа към приложимите стандарти.

               (48)

               Операторът Spirit Aviation Sentosa е сертифициран неотдавна; това е един от малките авиационни оператори в Индонезия със САО CASR-135. Макар централата му да е в Джакарта, операциите се извършват предимно в селските райони в Папуа. Системата за управление на безопасността е добре разработена. Организацията в районите на извършване на операциите беше счетена за удовлетворителна. Необходими са подобрения в областта на поддържането на летателната годност.

               (49)

                  Susi Air е оператор, сертифициран съгласно CASR-135, който осъществява дейност предимно с флот от Cessna Grand Caravan. Той е въвел система за управление на безопасността. Класификацията на събитията, установяването на най-съществените рискове и управлението на промените се извършват ръчно на основата на различни източници на данни, които не са стандартизирани. Натовареността изглежда прекомерна за броя на лицата, изпълняващи единствено функции във връзка със системата за управление на безопасността. Операторът има нужда от повече персонал и подходящи инструменти, особено ако флотът нараства според очакванията. Екипът на ЕС отбеляза неговата солидна система на подбор на екипаж и висок стандарт на обучение на пилотите. От гледна точка на техническото обслужване дружеството е утвърдено и оборудвано и е в състояние да осъществява дейностите по техническо обслужване в отдалечени райони. С изключение на техническото обслужване, беше установено, че дружеството има нужда от повече служители в други области.

               (50)

               Като цяло екипът на ЕС отбеляза, че политиката на докладване без наказателен характер изглежда е налице във всички посетени оператори.

               (51)

               По време на посещенията при операторите в контекста на тяхната система за управление на безопасността сред установените пет най-значителни риска бяха посочени инструкциите за действие от системата за предупреждаване и избягване на опасни сближения (TCAS – RA) и случаите на нестабилизирани подходи. Според някои проучвания при използването на процедури за навигация, основаваща се на летателните характеристики (PBN), се наблюдават значително по-малко подобни събития. Одобряването на изработването на процедури за PBN е отговорност на индонезийската DGCA. Предвид установените пет най-значителни риска настоятелно се препоръчва този орган да насърчава използването на PBN. За целта индонезийската DGCA следва да привлече всички заинтересовани страни (напр. въздушни оператори, доставчиците на аеронавигационно обслужване, летищата) да насърчават използването на PBN и да разработят солидна пътна карта, която предвижда необходимото сътрудничество и обучение.

               (52)

               На 30 май 2018 г. индонезийската DGCA и въздушните превозвачи Sriwijaya Air, Wings Air и Susi Air бяха изслушани от Комисията и Комитета за авиационна безопасност. Индонезийската DGCA представи актуалната си организационна структура, включително подробности относно персонала, назначен към Дирекцията за летателна годност и експлоатация на въздухоплавателните средства, относно постоянно нарастващия наличен бюджет за задачите по надзора на безопасността и обучението на инспектори, както и относно преместването в нови съвременни съоръжения. Индонезийската DGCA предостави подробности относно резултатите от последната координирана мисия за проверка на напредъка, проведена през октомври 2017 г. от ИКАО, която показва дял на ефективно прилагане (EI) от 80,34 %. Индонезийската DGCA предостави информация за състоянието и подготовката за внедряване на навигация, основаваща се на летателните характеристики (PBN) през 2017 и 2018 г., според която значителен брой летища ще разполагат с процедури за PBN. Индонезийската DGCA предостави също така резюме на коригиращите мерки съгласно с коментарите, направени от експертите по време на посещението за оценка на място от страна на Съюза през 2018 г. Въз основа на посещението за оценка на място от страна на Съюза през 2018 г. и координираната мисия за проверка на напредъка е разработена програма за подобрения.

               (53)

               По време на изслушването индонезийската DGCA се ангажира да информира редовно Комисията за действията, предприети във връзка с одитите на координираната мисия за проверка на напредъка от ИКАО в Индонезия и по отношение на останалите коментари от посещението за оценка на място от страна на Съюза през 2018 г. Освен това индонезийската DGCA се ангажира за постоянен диалог по въпросите на безопасността, включително чрез предоставяне на съответната информация и допълнителни срещи, когато Комисията прецени за необходимо.

               (54)

                  Sriwijaya Air е част от Sriwijaya Air Group. Sriwijaya Air представи планове за увеличаване броя на въздухоплавателните си средства от 37 понастоящем на 42 през 2021 г., както и подробности за процеса на набиране на пилоти и описание по области: експлоатация на въздухоплавателните средства, обучение и техническо обслужване. Sriwijaya Air представи информация за своята система за управление на безопасността, процеса на анализ на полетните данни и показателите за равнището на безопасност. Дружеството също така информира накратко относно дейностите по надзора, проведени от индонезийската DGCA над Sriwijaya Air през 2017 г. и актуалното състояние на констатациите в резултат на тези дейности — всички те вече са приключени. Sriwijaya Air представи плана за коригиращи действия, разработен въз основа на коментарите, направени в резултат от посещението за оценка на място от страна на Съюза през 2018 г.

               (55)

                  Wings Air представи структурата и функционирането на своята система за управление на безопасността и процедурите, въведени за гарантиране на безопасността на операциите. По време на изслушването Wings Air информира Комисията и Комитета за авиационна безопасност относно плана за коригиращи действия, разработен на основата на коментарите от посещението за оценка на място от страна на Съюза през 2018 г. Този план съдържа коригиращи действия въз основа на солиден анализ на първопричините за пропуските, отбелязани в коментарите. Освен това, Wings Air представи обяснения за разследването си във връзка с неотдавнашния сблъсък на пистата, в който е участвало едно от неговите въздухоплавателни средства, както и действията, предприети непосредствено след произшествието.

               (56)

                  Susi Air представи организацията, видовете дейности и разнообразието на своята работна сила и подробности относно процеса на набиране на пилоти, включително обучението, което осигурява чрез своя център за обучение. Susi Air подчерта високите изисквания на процеса на квалификация, описа вътрешните процедури и политики, приети с цел гарантиране на безопасната експлоатация в отдалечените райони на Папуа и представи подробности за техническото обслужване и експлоатацията. Въведената електронна система за управление на безопасността улеснява незабавното докладване на събития, което допринася за добрата култура на безопасност. Susi Air също така информира накратко относно дейностите по надзора, проведени от индонезийската DGCA над Susi Air през 2017 г. и актуалното състояние на констатациите в резултат на тези дейности — всички те вече са приключени. Susi Air представи плана за коригиращи действия, разработен въз основа на коментарите, направени в резултат от посещението за оценка на място от страна на Съюза през 2018 г.

               (57)

               Комисията отбелязва със задоволство, че в отговор на произшествията през изминалите години индонезийската DGCA е определила пет приоритетни области за засилено действие, разработила е подходящи мерки за намаляване на риска и информира всички индонезийски превозвачи за това. Тези приоритетни области включват отклоненията от пистата. В това отношение Комисията насърчава индонезийската DGCA да извършва систематично анализ на първопричините при сериозни инциденти или произшествия, и да гарантира, че всички индонезийски превозвачи правят същото.

               (58)

               Комисията отбелязва със задоволство плана за действие за ускореното въвеждане на капацитет за PBN, разработен от индонезийската DGCA съгласно препоръките на доклада на Съюза за оценка на безопасността, и подчертава значението на ефективното му изпълнение.

               (59)

               Комисията взема под внимание готовността на индонезийската DGCA да продължи настоящите практики на приемане на чуждестранни експерти в своята Дирекция за летателна годност и експлоатация на въздухоплавателни средства, за да обучават нейните инспектори за с цел повишаване на ефективността на инспекциите на индонезийската авиационна промишленост, както и готовността ѝ да инвестира в подобно обучение.

               (60)

               Комисията подчертава колко е важно индонезийските власти да гарантират капацитета за надзор на безопасността на индонезийската DGCA, като ѝ осигурят достатъчно ресурси, за да обхване ефективно мащабите на индонезийския авиационен отрасъл, особено предвид очаквания растеж. Комисията отбелязва ангажимента на правителството на Индонезия в това отношение.

               (61)

               На основата на цялата налична в момента информация, включително резултатите от посещението за оценка на място от страна на Съюза през март 2018 г. и изслушването пред Комитета за авиационна безопасност се счита, че са налице достатъчно доказателства за спазването на приложимите международни стандарти за безопасност и препоръчителни практики от страна на индонезийската DGCA и въздушните превозвачи, сертифицирани в Индонезия.

               (62)

               Поради това и в съответствие с общите критерии, определени в приложението към Регламент (ЕО) № 2111/2005, се счита, че списъкът на Съюза на въздушните превозвачи, които са предмет на оперативна забрана в границите на Съюза, следва да се измени, така че всички сертифицирани в Индонезия въздушни превозвачи да бъдат заличени от приложение А към Регламент (ЕО) № 474/2006.

               (63)

               Чрез приоритетни наземни инспекции в съответствие с Регламент (ЕС) № 965/2012 държавите членки трябва да продължат да следят дали въздушните превозвачи, сертифицирани в Индонезия действително спазват съответните стандарти за безопасност.

               (64)

               В случай че постъпи каквато и да е информация от значение за безопасността, указваща наличие на непосредствени рискове вследствие на неспазване на международните стандарти за безопасност, Комисията може да предприеме допълнителни действия в съответствие с Регламент (ЕО) № 2111/2005.

      Въздушни превозвачи от Либия

               (65)

               На 20 април 2018 г. се проведе среща за техническа консултация между представители на Комисията, ЕААБ, една държава членка, либийското правителство и Органа за гражданско въздухоплаване на Либия („LYCAA“).

               (66)

               По време на срещата LYCAA представи актуализирана информация за напредъка в изпълнението на плана за коригиращи действия на ИКАО, за областите, в които се нуждае от техническа помощ и за пътната карта за отмяна на забраната на ЕС. LYCAA припомни своя ангажимент да изпълнява международните си задължения по отношение на авиационната безопасност. LYCAA съобщи, че работи интензивно по този въпрос и че положението значително се е подобрило.

               (67)

               Комисията отчита усилията, полагани от LYCAA, и факта, че органът демонстрира ангажимент за сътрудничество с Комисията и за предоставяне на актуализирана информация за изпълнението на своите задължения за надзор. Представената от LYCAA информация обаче е непълна и бе установено, че тя не е достатъчно подробна. Освен това оперативната обстановка в Либия все още е значително затруднена. На 30 април 2018 г. Комисията изпрати писмо до LYCAA с искане за допълнителна техническа информация.

               (68)

               Последният одит на ИКАО е проведен през 2007 г. и е установил дял на ефективно прилагане от 28,86 %. LYCAA работи по плана за коригиращи действия. Комисията препоръчва на Либия да приеме одит на ИКАО по USOAP като важна стъпка към отмяната на настоящата забрана на либийските въздушни превозвачи. Освен това е важно да бъдат разрешени по удовлетворителен начин оперативните затруднения, произтичащи от предизвикателствата по отношение на сигурността. Поради това Комисията препоръчва на LYCAA да се съсредоточи върху осигуряването на одита на ИКАО по USOAP. Междувременно ценна информация за безопасността може да бъде получена от чуждестранните оператори, които решат да възобновят полетите си до Либия.

               (69)

               Комисията счита, че въз основа на цялата налична понастоящем информация, включително осигурената от LYCAA по време на техническата среща на 20 април 2018 г., списъкът на въздушните превозвачи от Либия, които са предмет на оперативна забрана в границите на Съюза, следва да не се изменя.

               (70)

               Поради това и в съответствие с общите критерии, определени в приложението към Регламент (ЕО) № 2111/2005, Комисията счита, че на този етап няма основания за изменение на списъка на Съюза на въздушните превозвачи, които са предмет на оперативна забрана в границите на Съюза, по отношение на въздушните превозвачи от Либия.

      Въздушни превозвачи от Непал

               (71)

               На 19 януари 2018 г. се проведе среща за техническа консултация между представители на Комисията, ЕААБ и Органа за гражданско въздухоплаване на Непал („CAAN“). CAAN беше поканен в Брюксел, за да представи на Комисията новата информация за подобреното прилагане на международните стандарти за безопасност в непалската въздухоплавателна система.

               (72)

               Последната среща с CAAN беше организирана от Комисията през ноември 2014 г. През февруари 2014 г. беше проведе посещение за оценка на място от страна на Съюза, което потвърди слабото прилагане на международните стандарти за безопасност. В съответствие с окончателния доклад от посещението за оценка на място от страна на Съюза от февруари 2014 г., бяха формулирани редица забележки по отношение на разпоредбите, процедурите и практиките на CAAN в областта на лицензирането на персонала.

               (73)

               По време на срещата на 19 януари 2018 г. CAAN представи информация за действията по разработване на национална законодателна рамка, която да съответства на международните стандарти за безопасност, и за подобряване на системата за надзор на безопасността в Непал, включително стъпките, предприети по отношение на предотвратяването на произшествия. По време на срещата Комисията поиска допълнителна информация от CAAN.

               (74)

               С писмо от 2 март 2018 г. CAAN представи на Комисията доказателства за извършената работа в отговор на забележките от посещението за оценка на място от страна на Съюза през февруари 2014 г.

               (75)

               Наред с останалото CAAN представи и информация за годишния план за надзор и регулаторен одит за 2017 г., за предложената програма за надзор на безопасността за 2018 г., за контролния списък за анализ на пропуските в рамките на държавната програма за безопасност, заедно с държавната политика за безопасност, както и за етапа, на който се намира въвеждането на системата за управление на безопасността (SMS) за непалските въздушни превозвачи.

               (76)

               Въз основа на наличната досега информация изглежда, че CAAN е постигнал известен напредък в изпълнението на международните стандарти за безопасност. Понастоящем обаче няма достатъчно потвърдени данни в подкрепа на това, които да предполагат облекчаване на оперативните ограничения за въздушните превозвачи от Непал на този етап. В действителност обявените подобрения трябва да бъдат потвърдени, преди да бъде взето надлежно обосновано решение по отношение на евентуалното премахване на забраната върху въздушните превозвачи от Непал. За тази цел може да се обмисли възможността за посещение за оценка на място от страна на Съюза в Непал.

               (77)

               Поради това и в съответствие с общите критерии, определени в приложението към Регламент (ЕО) № 2111/2005, Комисията счита, че на този етап няма основания за изменение на списъка на въздушните превозвачи, които са предмет на оперативна забрана в границите на Съюза, по отношение на въздушни превозвачи от Непал.

      Въздушни превозвачи от Русия

               (78)

               През изминалия период Комисията, ЕААБ и компетентните органи на държавите членки продължиха да следят отблизо показателите за безопасност на сертифицираните в Русия въздушни превозвачи, които извършват полети в границите на Съюза, включително чрез приоритетни наземни инспекции на някои руски въздушни превозвачи в съответствие с Регламент (ЕС) № 965/2012.

               (79)

               На 26 април 2018 г. представители на Комисията, ЕААБ и една държава членка проведоха среща с представители на Руската федерална агенция за въздушен транспорт („ФАВТ“). Срещата имаше за цел преглед на показателите за безопасност на руските въздушни превозвачи въз основа на докладите от наземните инспекции по програмата SAFA за периода между 9 април 2017 г. и 8 април 2018 г. и установяване на случаите, в които се изисква специално внимание. Тази среща също така беше използвана, за да се информира Комисията относно конкретните мерки за надзор на безопасността, които ФАВТ е предприела в контекста на световното първенство по футбол на ФИФА през 2018 г.

               (80)

               По време на срещата Комисията прегледа по-подробно резултатите по програмата SAFA на 9 въздушни превозвача, сертифицирани в Русия. Въпреки че не бяха установени опасения за безопасността въз основа на наземните инспекции, ФАВТ информира Комисията за своите дейности по надзор на безопасността по отношение на тези въздушни превозвачи, както и правоприлагащите мерки, предприети срещу два от тях.

               (81)

               Що се отнася до световното първенство по футбол през 2018 г., ФАВТ уведоми Комисията за допълнителните мерки, предприети с цел да се гарантира въздушната безопасност по време на събитието.

               (82)

               Въз основа на наличната в момента информация, включително информацията, предоставена от ФАВТ по време на срещата за технически консултации на 26 април 2018 г., се счита, че понастоящем на ФАВТ разполага с нужния капацитет и мотивация за отстраняване на пропуските в безопасността на въздушните превозвачи, сертифицирани в Русия. На това основание Комисията стигна до заключението, че не е необходимо руските въздухоплавателни органи или сертифицирани в Русия въздушни превозвачи да бъдат изслушвани от Комисията и от комитета по авиационна безопасност.

               (83)

               Поради това и в съответствие с общите критерии, определени в приложението към Регламент (ЕО) № 2111/2005, се счита, че на този етап няма основания за изменение на списъка на въздушните превозвачи, които са предмет на оперативна забрана в границите на Съюза, чрез включването на въздушни превозвачи от Русия.

               (84)

               Държавите членки трябва да продължат да проверяват ефективното спазване на международните стандарти за безопасност от страна на въздушните превозвачи от Русия посредством приоритизиране на наземните инспекции в съответствие с Регламент (ЕС) № 965/2012 В случай че при тези инспекции бъде установен непосредствен риск за безопасността, произтичащ от неспазване на съответните международни стандарти за безопасност, Комисията може да бъде принудена да предприеме действия срещу въздушни превозвачи от Русия съгласно Регламент (ЕО) № 2111/2005.

      Въздушни превозвачи от Венесуела

               (85)

               На 6 март 2017 г. въздушният превозвач Avior Airlines, сертифициран във Венесуела, подаде заявление до ЕААБ за разрешение за ОТД. ЕААБ направи оценка на заявлението и стигна до заключението, че по-нататъшната оценка няма да доведе до издаване на разрешение за ОТД на Avior Airlines и че въздушният превозвач не отговаря на приложимите изисквания на Регламент (ЕС) № 452/2014. Вследствие на това на 4 октомври 2017 г. ЕААБ отхвърли заявлението за разрешение за ОТД на Avior Airlines от съображения за безопасност.

               (86)

               На 14 ноември 2017 г. както органът за гражданско въздухоплаване на Венецуела (INAC), така и Avior Airlines бяха изслушани от Комисията и Комитета за авиационна безопасност в съответствие с Регламент (ЕО) № 2111/2005.

               (87)

               Наличната към момента на изслушването информация, основаваща се на извършената от ЕААБ оценка на заявлението за разрешение за ОТД, на проведените от държавите членки наземни инспекции и на информацията, предоставена от INAC и Avior Airlines, показва, че INAC следва да доразвие капацитета си за инспекции по отношение на въздушните превозвачи, за които отговаря, и че Avior Airlines не е в състояние да отстрани пропуските си по отношение на безопасността.

               (88)

               Следователно списъкът на въздушните превозвачи, които са предмет на оперативна забрана в границите на Съюза, беше изменен и въздушният превозвач Avior Airlines беше включен в приложение А към Регламент (ЕО) № 474/2006 (8).

               (89)

               Наличната към момента информация, основаваща се на констатациите от инспекциите по програмата SAFA показва, че има доказателства за сериозни пропуски по отношение на безопасността от страна на Avior Airlines. Нито Avior Airlines, нито INAC са в състояние да отстранят тези пропуски в безопасността, както става ясно, между другото, от несъобразения и недостатъчен план за коригиращи действия, който бе представен от Avior Airlines в отговор на констатациите, направени при инспекциите по SAFA, както и от факта, че средното съотношение по SAFA на венесуелските въздушни превозвачи се е влошило след октомври 2017 г.

               (90)

               С цел проследяване отблизо на положението Комисията ще продължи консултациите с венесуелските компетентни органи в съответствие с член 3, параграф 2 от Регламент (ЕО) № 473/2006.

               (91)

               Държавите членки трябва да продължат да проверяват ефективното спазване на съответните международни стандарти за безопасност посредством приоритизиране на наземните инспекции, които трябва да се извършват на въздушни превозвачи, сертифицирани във Венесуела, в съответствие с Регламент (ЕС) № 965/2012.

               (92)

               В случай че постъпи каквато и да е информация от значение за безопасността, указваща наличие на непосредствени рискове вследствие на неспазване на международните стандарти за безопасност, Комисията може да предприеме допълнителни действия съгласно Регламент (ЕО) № 2111/2005.

               (93)

               Поради това и в съответствие с общите критерии, определени в приложението към Регламент (ЕО) № 2111/2005, се счита, че на този етап няма основания за изменение на списъка на въздушните превозвачи, които са предмет на оперативна забрана в границите на Съюза, по отношение на въздушни превозвачи от Венесуела.

               (94)

               Мерките, предвидени в настоящия регламент, са в съответствие със становището на Комитета за авиационна безопасност.

               (95)

               Поради това Регламент (ЕО) № 474/2006 следва да бъде съответно изменен.

         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕО) № 474/2006 се изменя, както следва:

               1)

               приложение A се заменя с текста на приложение I към настоящия регламент;

               2)

               приложение Б се заменя с текста на приложение II към настоящия регламент.

         Член 2
   Настоящият регламент влиза в сила в деня след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 14 юни 2018 година.

            За Комисията,

            от името на председателя,

         Violeta BULC

            Член на Комисията

      (1)  ОВ L 344, 27.12.2005 г., стр. 15.

      (2)  Регламент (ЕО) № 474/2006 на Комисията от 22 март 2006 г. за създаване на списък на Общността на въздушните превозвачи, предмет на оперативна забрана в границите на Общността, посочен в глава II от Регламент (ЕО) № 2111/2005 на Европейския парламент и на Съвета (ОВ L 84, 23.3.2006 г., стр. 14).

      (3)  Регламент (ЕИО) № 3922/1991 на Съвета от 16 декември 1991 г. относно хармонизирането на техническите изисквания и административните процедури в областта на гражданското въздухоплаване (ОВ L 373, 31.12.1991 г., стр. 4).

      (4)  Регламент (ЕО) № 473/2006 на Комисията от 22 март 2006 г. за установяване на правила за прилагане на списъка на Общността на въздушните превозвачи, предмет на оперативна забрана в границите на Общността, посочен в глава II от Регламент (ЕО) № 2111/2005 на Европейския парламент и на Съвета (ОВ L 84, 23.3.2006 г., стр. 8).

      (5)  Регламент (ЕС) № 965/2012 на Комисията от 5 октомври 2012 г. за определяне на технически изисквания и административни процедури във връзка с въздушните операции в съответствие с Регламент (ЕО) № 216/2008 на Европейския парламент и на Съвета (ОВ L 296, 25.10.2012 г., стр. 1).

      (6)  Регламент (ЕО) № 1131/2008 на Комисията от 14 ноември 2008 г. за изменение на Регламент (ЕО) № 474/2006 по отношение на списъка на въздушните превозвачи, предмет на оперативна забрана в границите на Съюза, съображения относно Ангола 8 — 11.

      (7)  Регламент (ЕО) № 619/2009 на Комисията от 13 юли 2009 г. за изменение на Регламент (ЕО) № 474/2006 по отношение на списъка на въздушните превозвачи, предмет на оперативна забрана в границите на Съюза, съображения относно Ангола 54 — 62; Регламент за изпълнение (ЕС) 2016/963 на Комисията от 16 юни 2016 г. за изменение на Регламент (ЕО) № 474/2006 по отношение на списъка на въздушните превозвачи, предмет на оперативна забрана в границите на Съюза, съображения относно Ангола 12 —17.

      (8)  Регламент (ЕО) № 787/2007 на Комисията от 4 юли 2007 г. за изменение на Регламент (ЕО) № 474/2006 по отношение на списъка на въздушните превозвачи, предмет на оперативна забрана в границите на Съюза, съображения относно Венесуела 70 — 81.

      ПРИЛОЖЕНИЕ I
      „
            ПРИЛОЖЕНИЕ А

               СПИСЪК НА ВЪЗДУШНИТЕ ПРЕВОЗВАЧИ, НА КОИТО Е ЗАБРАНЕНО ДА ИЗВЪРШВАТ ПОЛЕТИ В ГРАНИЦИТЕ НА СЪЮЗА, С ИЗКЛЮЧЕНИЯ (1)

                        Име на юридическото лице на въздушния превозвач, както е посочено в неговото САО (както и търговското му наименование, ако е различно)

                        Номер на свидетелството за авиационен оператор (САО) или на оперативния лиценз

                        Трибуквен код по ИКАО

                        Държава на оператора

                        (1)

                        (2)

                        (3)

                        (4)

                           AVIOR AIRLINES

                        ROI-RNR-011

                        ROI

                        Венесуела

                           BLUE WING AIRLINES

                        SRBWA-01/2002

                        BWI

                        Суринам

                           IRAN ASEMAN AIRLINES

                        FS-102

                        IRC

                        Ислямска република Иран

                           IRAQI AIRWAYS

                        001

                        IAW

                        Ирак

                           MED-VIEW AIRLINE

                        MVA/AOC/10-12/05

                        MEV

                        Нигерия

                           AIR ZIMBABWE (PVT) LTD

                        177/04

                        AZW

                        Зимбабве

                           Всички въздушни превозвачи, сертифицирани от органа за регулаторен надзор на Афганистан, в това число

                           Ислямска република Афганистан

                           ARIANA AFGHAN AIRLINES

                        AOC 009

                        AFG

                        Ислямска република Афганистан

                           KAM AIR

                        AOC 001

                        KMF

                        Ислямска република Афганистан

                           Всички въздушни превозвачи, сертифицирани от органа за регулаторен надзор на Ангола, с изключение на TAAG Angola Airlines, който е включен в приложение Б, в това число

                           Република Ангола

                           AEROJET

                        AO 008-01/11

                        TEJ

                        Република Ангола

                           AIR GICANGO

                        009

                        Неизвестен

                        Република Ангола

                           AIR JET

                        AO 006-01/11-MBC

                        MBC

                        Република Ангола

                           AIR NAVE

                        017

                        Неизвестен

                        Република Ангола

                           AIR26

                        AO 003-01/11-DCD

                        DCD

                        Република Ангола

                           ANGOLA AIR SERVICES

                        006

                        Неизвестен

                        Република Ангола

                           DIEXIM

                        007

                        Неизвестен

                        Република Ангола

                           FLY540

                        AO 004-01 FLYA

                        Неизвестен

                        Република Ангола

                           GIRA GLOBO

                        008

                        GGL

                        Република Ангола

                           HELIANG

                        010

                        Неизвестен

                        Република Ангола

                           HELIMALONGO

                        AO 005-01/11

                        Неизвестен

                        Република Ангола

                           MAVEWA

                        016

                        Неизвестен

                        Република Ангола

                           SONAIR

                        AO 002-01/10-SOR

                        SOR

                        Република Ангола

                           Всички въздушни превозвачи, сертифицирани от органа за регулаторен надзор на Република Конго, в това число

                           Република Конго

                           AERO SERVICE

                        RAC06-002

                        RSR

                        Република Конго

                           CANADIAN AIRWAYS CONGO

                        RAC06-012

                        Неизвестен

                        Република Конго

                           EMERAUDE

                        RAC06-008

                        Неизвестен

                        Република Конго

                           EQUAFLIGHT SERVICES

                        RAC 06-003

                        EKA

                        Република Конго

                           EQUAJET

                        RAC06-007

                        EKJ

                        Република Конго

                           EQUATORIAL CONGO AIRLINES S.A.

                        RAC 06-014

                        Неизвестен

                        Република Конго

                           MISTRAL AVIATION

                        RAC06-011

                        Неизвестен

                        Република Конго

                           TRANS AIR CONGO

                        RAC 06-001

                        TSG

                        Република Конго

                           Всички въздушни превозвачи, сертифицирани от органа за регулаторен надзор на Демократична република Конго (ДРК), в това число

                           Демократична република Конго (ДРК)

                           AIR FAST CONGO

                        409/CAB/MIN/TVC/0112/2011

                        Неизвестен

                        Демократична република Конго (ДРК)

                           AIR KASAI

                        409/CAB/MIN/TVC/0053/2012

                        Неизвестен

                        Демократична република Конго (ДРК)

                           AIR KATANGA

                        409/CAB/MIN/TVC/0056/2012

                        Неизвестен

                        Демократична република Конго (ДРК)

                           AIR TROPIQUES

                        409/CAB/MIN/TVC/00625/2011

                        Неизвестен

                        Демократична република Конго (ДРК)

                           BLUE AIRLINES

                        106/CAB/MIN/TVC/2012

                        BUL

                        Демократична република Конго (ДРК)

                           BLUE SKY

                        409/CAB/MIN/TVC/0028/2012

                        Неизвестен

                        Демократична република Конго (ДРК)

                           BUSY BEE CONGO

                        409/CAB/MIN/TVC/0064/2010

                        Неизвестен

                        Демократична република Конго (ДРК)

                           COMPAGNIE AFRICAINE D'AVIATION (CAA)

                        409/CAB/MIN/TVC/0050/2012

                        Неизвестен

                        Демократична република Конго (ДРК)

                           CONGO AIRWAYS

                        019/CAB/MIN/TVC/2015

                        Неизвестен

                        Демократична република Конго (ДРК)

                           DAKOTA SPRL

                        409/CAB/MIN/TVC/071/2011

                        Неизвестен

                        Демократична република Конго (ДРК)

                           DOREN AIR CONGO

                        102/CAB/MIN/TVC/2012

                        Неизвестен

                        Демократична република Конго (ДРК)

                           GOMAIR

                        409/CAB/MIN/TVC/011/2010

                        Неизвестен

                        Демократична република Конго (ДРК)

                           KIN AVIA

                        409/CAB/MIN/TVC/0059/2010

                        Неизвестен

                        Демократична република Конго (ДРК)

                           KORONGO AIRLINES

                        409/CAB/MIN/TVC/001/2011

                        KGO

                        Демократична република Конго (ДРК)

                           MALU AVIATION

                        098/CAB/MIN/TVC/2012

                        Неизвестен

                        Демократична република Конго (ДРК)

                           MANGO AIRLINES

                        409/CAB/MIN/TVC/009/2011

                        Неизвестен

                        Демократична република Конго (ДРК)

                           SERVE AIR

                        004/CAB/MIN/TVC/2015

                        Неизвестен

                        Демократична република Конго (ДРК)

                           SERVICES AIR

                        103/CAB/MIN/TVC/2012

                        Неизвестен

                        Демократична република Конго (ДРК)

                           SWALA AVIATION

                        409/CAB/MIN/TVC/0084/2010

                        Неизвестен

                        Демократична република Конго (ДРК)

                           TRANSAIR CARGO SERVICES

                        409/CAB/MIN/TVC/073/2011

                        Неизвестен

                        Демократична република Конго (ДРК)

                           WILL AIRLIFT

                        409/CAB/MIN/TVC/0247/2011

                        Неизвестен

                        Демократична република Конго (ДРК)

                           Всички въздушни превозвачи, сертифицирани от органа за регулаторен надзор на Джибути, в това число

                           Джибути

                           DAALLO AIRLINES

                        Неизвестен

                        DAO

                        Джибути

                           Всички въздушни превозвачи, сертифицирани от органа за регулаторен надзор на Екваториална Гвинея, в това число

                           Екваториална Гвинея

                           CEIBA INTERCONTINENTAL

                        2011/0001/MTTCT/DGAC/SOPS

                        CEL

                        Екваториална Гвинея

                           CRONOS AIRLINES

                        2011/0004/MTTCT/DGAC/SOPS

                        Неизвестен

                        Екваториална Гвинея

                           Всички въздушни превозвачи, сертифицирани от органа за регулаторен надзор на Еритрея, в това число

                           Еритрея

                           ERITREAN AIRLINES

                        AOC № 004

                        ERT

                        Еритрея

                           NASAIR ERITREA

                        AOC № 005

                        NAS

                        Еритрея

                           Всички въздушни превозвачи, сертифицирани от органа за регулаторен надзор на Република Габон, с изключение на Afrijet и SN2AG, които са включени в приложение Б, в това число

                           Република Габон

                           AFRIC AVIATION

                        010/MTAC/ANAC-G/DSA

                        EKG

                        Република Габон

                           ALLEGIANCE AIR TOURIST

                        007/MTAC/ANAC-G/DSA

                        LGE

                        Република Габон

                           NATIONALE REGIONALE TRANSPORT (N.R.T)

                        008/MTAC/ANAC-G/DSA

                        NRG

                        Република Габон

                           SKY GABON

                        009/MTAC/ANAC-G/DSA

                        SKG

                        Република Габон

                           SOLENTA AVIATION GABON

                        006/MTAC/ANAC-G/DSA

                        SVG

                        Република Габон

                           TROPICAL AIR-GABON

                        011/MTAC/ANAC-G/DSA

                        Неизвестен

                        Република Габон

                           Всички въздушни превозвачи, сертифицирани от органа за регулаторен надзор на Киргизката република, в това число

                           Киргизка република

                           AIR BISHKEK (бивш EASTOK AVIA)

                        15

                        EAA

                        Киргизка република

                           AIR MANAS

                        17

                        MBB

                        Киргизка република

                           AVIA TRAFFIC COMPANY

                        23

                        AVJ

                        Киргизка република

                           CENTRAL ASIAN AVIATION SERVICES (CAAS)

                        13

                        CBK

                        Киргизка република

                           HELI SKY

                        47

                        HAC

                        Киргизка република

                           AIR KYRGYZSTAN

                        03

                        LYN

                        Киргизка република

                           MANAS AIRWAYS

                        42

                        BAM

                        Киргизка република

                           S GROUP INTERNATIONAL

                           (бивш S GROUP AVIATION)

                        45

                        IND

                        Киргизка република

                           SKY BISHKEK

                        43

                        BIS

                        Киргизка република

                           SKY KG AIRLINES

                        41

                        KGK

                        Киргизка република

                           SKY WAY AIR

                        39

                        SAB

                        Киргизка република

                           TEZ JET

                        46

                        TEZ

                        Киргизка република

                           VALOR AIR

                        07

                        VAC

                        Киргизка република

                           Всички въздушни превозвачи, сертифицирани от органа за регулаторен надзор на Либерия.

                           Либерия

                           Всички въздушни превозвачи, сертифицирани от органа за регулаторен надзор на Либия, в това число

                           Либия

                           AFRIQIYAH AIRWAYS

                        007/01

                        AAW

                        Либия

                           AIR LIBYA

                        004/01

                        TLR

                        Либия

                           BURAQ AIR

                        002/01

                        BRQ

                        Либия

                           GHADAMES AIR TRANSPORT

                        012/05

                        GHT

                        Либия

                           GLOBAL AVIATION AND SERVICES

                        008/05

                        GAK

                        Либия

                           LIBYAN AIRLINES

                        001/01

                        LAA

                        Либия

                           PETRO AIR

                        025/08

                        PEO

                        Либия

                           Всички въздушни превозвачи, сертифицирани от органа за регулаторен надзор на Непал, в това число

                           Република Непал

                           AIR DYNASTY HELI. S.

                        035/2001

                        Неизвестен

                        Република Непал

                           AIR KASTHAMANDAP

                        051/2009

                        Неизвестен

                        Република Непал

                           BUDDHA AIR

                        014/1996

                        BHA

                        Република Непал

                           FISHTAIL AIR

                        017/2001

                        Неизвестен

                        Република Непал

                           GOMA AIR

                        064/2010

                        Неизвестен

                        Република Непал

                           HIMALAYA AIRLINES

                        084/2015

                        Неизвестен

                        Република Непал

                           MAKALU AIR

                        057A/2009

                        Неизвестен

                        Република Непал

                           MANANG AIR PVT LTD

                        082/2014

                        Неизвестен

                        Република Непал

                           MOUNTAIN HELICOPTERS

                        055/2009

                        Неизвестен

                        Република Непал

                           MUKTINATH AIRLINES

                        081/2013

                        Неизвестен

                        Република Непал

                           NEPAL AIRLINES CORPORATION

                        003/2000

                        RNA

                        Република Непал

                           SAURYA AIRLINES

                        083/2014

                        Неизвестен

                        Република Непал

                           SHREE AIRLINES

                        030/2002

                        SHA

                        Република Непал

                           SIMRIK AIR

                        034/2000

                        Неизвестен

                        Република Непал

                           SIMRIK AIRLINES

                        052/2009

                        RMK

                        Република Непал

                           SITA AIR

                        033/2000

                        Неизвестен

                        Република Непал

                           TARA AIR

                        053/2009

                        Неизвестен

                        Република Непал

                           YETI AIRLINES DOMESTIC

                        037/2004

                        NYT

                        Република Непал

                           Всички въздушни превозвачи, сертифицирани от органа за регулаторен надзор на Сао Томе и Принсипи, в това число

                           Сао Томе и Принсипи

                           AFRICA'S CONNECTION

                        10/AOC/2008

                        ACH

                        Сао Томе и Принсипи

                           STP AIRWAYS

                        03/AOC/2006

                        STP

                        Сао Томе и Принсипи

                           Всички въздушни превозвачи, сертифицирани от органа за регулаторен надзор на Сиера Леоне, в това число

                           Сиера Леоне

                           AIR RUM, LTD

                        НЕИЗВЕСТЕН

                        RUM

                        Сиера Леоне

                           DESTINY AIR SERVICES, LTD

                        НЕИЗВЕСТЕН

                        DTY

                        Сиера Леоне

                           HEAVYLIFT CARGO

                        НЕИЗВЕСТЕН

                        Неизвестен

                        Сиера Леоне

                           ORANGE AIR SIERRA LEONE LTD

                        НЕИЗВЕСТЕН

                        ORJ

                        Сиера Леоне

                           PARAMOUNT AIRLINES, LTD

                        НЕИЗВЕСТЕН

                        PRR

                        Сиера Леоне

                           SEVEN FOUR EIGHT AIR SERVICES LTD

                        НЕИЗВЕСТЕН

                        SVT

                        Сиера Леоне

                           TEEBAH AIRWAYS

                        НЕИЗВЕСТЕН

                        Неизвестен

                        Сиера Леоне

                           Всички въздушни превозвачи, сертифицирани от органа за регулаторен надзор на Судан, в това число

                           Република Судан

                           ALFA AIRLINES SD

                        54

                        AAJ

                        Република Судан

                           BADR AIRLINES

                        35

                        BDR

                        Република Судан

                           BLUE BIRD AVIATION

                        11

                        BLB

                        Република Судан

                           ELDINDER AVIATION

                        8

                        DND

                        Република Судан

                           GREEN FLAG AVIATION

                        17

                        Неизвестен

                        Република Судан

                           HELEJETIC AIR

                        57

                        HJT

                        Република Судан

                           KATA AIR TRANSPORT

                        9

                        KTV

                        Република Судан

                           KUSH AVIATION CO.

                        60

                        KUH

                        Република Судан

                           NOVA AIRWAYS

                        46

                        NOV

                        Република Судан

                           SUDAN AIRWAYS CO.

                        1

                        SUD

                        Република Судан

                           SUN AIR

                        51

                        SNR

                        Република Судан

                           TARCO AIR

                        56

                        TRQ

                        Република Судан

                  “

         (1)  На въздушните превозвачи, изброени в приложение А, може да бъде разрешено да упражняват права за въздушни превози, като използват въздухоплавателни средства на мокър лизинг на въздушен превозвач, който не е предмет на оперативна забрана, при условие че са спазени съответните стандарти за безопасност.

      ПРИЛОЖЕНИЕ II
      „
            ПРИЛОЖЕНИЕ Б

               СПИСЪК НА ВЪЗДУШНИТЕ ПРЕВОЗВАЧИ — ПРЕДМЕТ НА ОПЕРАТИВНИ ОГРАНИЧЕНИЯ В ГРАНИЦИТЕ НА СЪЮЗА (1)

                        Име на юридическото лице на въздушния превозвач, както е посочено в неговото САО (както и търговското му наименование, ако е различно)

                        Номер на свидетелството за авиационен оператор (САО)

                        Трибуквен код по ИКАО

                        Държава на оператора

                        Тип на въздухоплавателното средство с ограничение

                        Регистрационни знаци и, ако са налични, производствени серийни номера на въздухоплавателните средства с ограничение

                        Държава на регистрация

                        (1)

                        (2)

                        (3)

                        (4)

                        (5)

                        (6)

                        (7)

                           TAAG ANGOLA AIRLINES

                        001

                        DTA

                        Република Ангола

                        Целият самолетен парк с изключение на: въздухоплавателни средства тип Boeing B737-700, въздухоплавателни средства тип Boeing B777-200, въздухоплавателни средства тип Boeing B777-300 и въздухоплавателни средства тип Boeing B777-300ER.

                        Целият самолетен парк с изключение на: въздухоплавателни средства от флота от Boeing B737-700, както е посочено в САО; въздухоплавателни средства от флота от Boeing B777-200, както е посочено в САО; въздухоплавателни средства от флота от Boeing B777-300, както е посочено в САО, и въздухоплавателни средства от флота от Boeing B777-300ER, както е посочено в САО.

                        Република Ангола

                           AIR SERVICE COMORES

                        06-819/TA-15/DGACM

                        KMD

                        Коморски острови

                        Целият самолетен парк с изключение на: LET 410 UVP.

                        Целият самолетен парк с изключение на: D6-CAM (851336).

                        Коморски острови

                           AFRIJET BUSINESS SERVICE
                            (2)

                        002/MTAC/ANAC-G/DSA

                        ABS

                        Република Габон

                        Целият самолетен парк с изключение на: 2 въздухоплавателни средства тип Falcon 50, 2 въздухоплавателни средства тип Falcon 900.

                        Целият самолетен парк с изключение на: TR-LGV; TR-LGY; TR-AFJ; TR-AFR.

                        Република Габон

                           NOUVELLE AIR AFFAIRES GABON (SN2AG)

                        003/MTAC/ANAC-G/DSA

                        NVS

                        Република Габон

                        Целият самолетен парк с изключение на: 1 въздухоплавателно средство тип Challenger CL-601, 1 въздухоплавателно средство тип HS-125-800.

                        Целият самолетен парк с изключение на: TR-AAG, ZS-AFG.

                        Република Габон; Южноафриканска република

                           IRAN AIR

                        FS100

                        IRA

                        Ислямска република Иран

                        Всички въздухоплавателни средства тип Fokker F100 и тип Boeing B747

                        Въздухоплавателни средства тип Fokker F100, както е посочено в САО; въздухоплавателни средства тип Boeing B747, както е посочено в САО.

                        Ислямска република Иран

                           AIR KORYO

                        GAC-AOC/KOR-01

                        KOR

                        Корейска народнодемократична република

                        Целият самолетен парк с изключение на: 2 въздухоплавателнин средства от тип ТУ - 204.

                        Целият самолетен парк с изключение на: P-632, P-633.

                        Корейска народнодемократична република

                  “

         (1)  На въздушните превозвачи, изброени в приложение Б, може да бъде разрешено да упражняват права за въздушни превози, като използват въздухоплавателни средства на мокър лизинг на въздушен превозвач, който не е предмет на оперативна забрана, при условие че са спазени съответните стандарти за безопасност.

         (2)  Afrijet има право да използва единствено конкретно посочените въздухоплавателни средства за сегашния си обем от полети в границите на Съюза.


title: Регламент за изпълнение (ЕС) 2018/888 на Комисията от 21 юни 2018 година за изменение за 287-и път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даиш) и Ал Кайда

text:
               21.6.2018

               BG

               Официален вестник на Европейския съюз

               LI 158/1

         РЕГЛАМЕНТ ЗА ИЗПЪЛНЕНИЕ (ЕС) 2018/888 НА КОМИСИЯТА
   от 21 юни 2018 година
   за изменение за 287-и път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даиш) и Ал Кайда
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 881/2002 на Съвета от 27 май 2002 г. за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даиш) и Ал Кайда (1), и по-специално член 7, параграф 1, буква а) и член 7а, параграф 1 от него,
   като има предвид, че:

               (1)

               В приложение I към Регламент (ЕО) № 881/2002 са изброени лицата, групите и образуванията, обхванати от замразяването на финансови средства и икономически ресурси съгласно този регламент.

               (2)

               На 18 юни 2018 г. Комитетът по санкциите към Съвета за сигурност на Организацията на обединените нации реши да добави две вписвания в списъка на лицата, групите и образуванията, спрямо които следва да се прилага замразяването на финансови средства и икономически ресурси. Поради това приложение I към Регламент (ЕО) № 881/2002 следва да бъде съответно изменено.

               (3)

               За да се гарантира ефективността на мерките, предвидени в настоящия регламент, той следва да влезе в сила незабавно,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 881/2002 се изменя в съответствие с приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 21 юни 2018 година.

            За Комисията,

            от името на председателя,

            Началник на Службата за инструментите в областта на външната политика

      (1)  ОВ L 139, 29.5.2002 г., стр. 9.

      ПРИЛОЖЕНИЕ
      В приложение I към Регламент (ЕО) № 881/2002 в категорията „Физически лица“ се добавят следните вписвания:

                  „—

                  Myrna Ajijul Mabanza (известна още като a) Myrna Adijul Mabanza, б) Myrna Ajilul Mabanza). Дата на раждане: 11.7.1991 г. Адрес: a) провинция Basilan, Филипините, б) Zamboanga City, Филипините (предишен адрес), в) Jeddah, Саудитска Арабия (предишен адрес), г) Daina, Саудитска Арабия (предишен адрес). Гражданство: филипинско. Национален идентификационен номер: a) идентификационен номер за гласуване 73320881AG1191MAM20000, б) студентски идентификационен номер 200801087, в) друг идентификационен номер 140000900032. Друга информация: пол: женски. Дата на определянето, посочено в член 7г, параграф 2, буква и) 18.6.2018 г.“

                  „—

                  Abdulpatta Escalon Abubakar (известен още като a) Abdulpatta Abubakar Escalon, б) Abdul Patta Escalon Abubakar, в) Abdul Patta Abu Bakar. Дата на раждане: а) 3.3.1965 г., б) 1.1.1965 г., в) 11.1.1965 г. Място на раждане: Tuburan, провинция Basilan, Филипините. Адрес: a) Филипините, б) Jeddah, Саудитска Арабия (предишен адрес), в) Daina, Саудитска Арабия (предишен адрес). Гражданство: филипинско. Паспорт №: a) филипински паспорт, номер EC6530802 (изтича на 19.1.2021 г.), б) филипински паспорт, номер EB2778599. Национален идентификационен номер: a) Саудитска Арабия 2135314355, б) Саудитска Арабия 202112421. Друга информация: пол: мъжки. Дата на определянето, посочено в член 7г, параграф 2, буква и) 18.6.2018 г.“


title: Регламент за изпълнение (ЕС) 2018/1019 на Комисията от 18 юли 2018 година относно неподновяването на одобрението на активното вещество оксасулфурон в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита, и за изменение на Регламент за изпълнение (ЕС) № 540/2011 на Комисията (Текст от значение за ЕИП.)

text:
               19.7.2018

               BG

               Официален вестник на Европейския съюз

               L 183/14

         РЕГЛАМЕНТ ЗА ИЗПЪЛНЕНИЕ (ЕС) 2018/1019 НА КОМИСИЯТА
   от 18 юли 2018 година
   относно неподновяването на одобрението на активното вещество оксасулфурон в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита, и за изменение на Регламент за изпълнение (ЕС) № 540/2011 на Комисията
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 20, параграф 1, буква б) и член 78, параграф 2 от него,
   като има предвид, че:

               (1)

               С Директива 2003/23/ЕО на Комисията (2) оксасулфурон беше включен като активно вещество в приложение I към Директива 91/414/ЕИО на Съвета (3).

               (2)

               Активните вещества, включени в приложение I към Директива 91/414/ЕИО, се считат за одобрени съгласно Регламент (ЕО) № 1107/2009 и са включени в част А от приложението към Регламент за изпълнение (ЕС) № 540/2011 на Комисията (4).

               (3)

               Срокът на одобрението на активното вещество оксасулфурон, определен в част А от приложението към Регламент за изпълнение (ЕС) № 540/2011, изтича на 31 юли 2019 г.

               (4)

               В съответствие с член 1 от Регламент за изпълнение (ЕС) № 844/2012 на Комисията (5) и в предвидения в същия член срок бе подадено заявление за подновяване на одобрението на оксасулфурон.

               (5)

               Заявителят представи допълнителните досиета, изисквани съгласно член 6 от Регламент за изпълнение (ЕС) № 844/2012. Според държавата членка докладчик заявлението е пълно.

               (6)

               Държавата членка докладчик изготви доклад за оценка във връзка с подновяването, като се консултира с държавата членка съдокладчик, и на 29 януари 2016 г. го представи на Европейския орган по безопасност на храните („Органа“) и на Комисията.

               (7)

               Органът изпрати доклада за оценка във връзка с подновяването до заявителя и до държавите членки за коментар и препрати на Комисията получените коментари. Освен това Органът публикува допълнителното обобщено досие.

               (8)

               На 2 февруари 2017 г. Органът предаде на Комисията заключението си (6) за това дали може да се очаква оксасулфурон да отговаря на критериите за одобряване, предвидени в член 4 от Регламент (ЕО) № 1107/2009.

               (9)

               Органът установи голям брой пропуски в данните, довели до невъзможност за финализиране на оценката на риска в няколко области. По-конкретно наличната информация относно оксасулфурон и неговите метаболити не позволи да се изготви окончателна оценка на цялостната експозиция на потребителите, експозицията на подпочвените води, риска за водните организми, земните червеи, почвените макро- и микроорганизми и нецелевите сухоземни растения.

               (10)

               На 19 юли 2017 г. Комисията представи проекта на доклад във връзка с подновяването на одобрението и проект на регламент относно оксасулфурон пред Постоянния комитет по растенията, животните, храните и фуражите.

               (11)

               Комисията прикани заявителя да представи своите коментари относно заключението на Органа. Освен това в съответствие с член 14, параграф 1, трета алинея от Регламент за изпълнение (ЕС) № 844/2012 Комисията прикани заявителя да представи коментари по проекта на доклад за подновяване. Заявителят представи своите коментари, които бяха разгледани внимателно.

               (12)

               Въпреки изложените от заявителя аргументи обаче не бе възможно да бъдат отхвърлени опасенията, посочени в съображение 9.

               (13)

               Следователно при един или повече представителни видове употреба на най-малко един продукт за растителна защита не беше установено, че посочените в член 4 от Регламент (ЕО) № 1107/2009 критерии за одобрение са изпълнени. Поради това одобрението на активното вещество оксасулфурон не следва да се подновява.

               (14)

               Поради това Регламент за изпълнение (ЕС) № 540/2011 следва да бъде съответно изменен.

               (15)

               На държавите членки следва да се предостави достатъчно време да отнемат разрешенията за продукти за растителна защита, съдържащи оксасулфурон.

               (16)

               За продуктите за растителна защита, съдържащи оксасулфурон, за които държавите членки предоставят гратисен период в съответствие с член 46 от Регламент (ЕО) № 1107/2009, посоченият период следва да изтече най-късно на 8 ноември 2019 г.

               (17)

               С Регламент за изпълнение (ЕС) 2018/917 на Комисията (7) срокът на одобрението за оксасулфурон бе удължен до 31 юли 2019 г., за да се даде възможност процедурата по подновяването да приключи, преди срокът на одобрението да изтече. Тъй като решението е взето преди изтичането на посочения удължен срок, настоящият регламент следва да започне да се прилага възможно най-бързо.

               (18)

               Настоящият регламент не засяга подаването на ново заявление за одобряване на оксасулфурон в съответствие с член 7 от Регламент (ЕО) № 1107/2009.

               (19)

               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

         ПРИЕ НАСТОЯЩИЯ РЕГЛАМЕНТ:
   Член 1
   Неподновяване на одобрението на активното вещество
   Одобрението на активното вещество оксасулфурон не се подновява.
   Член 2
   Изменения на Регламент за изпълнение (ЕС) № 540/2011
   В част А от приложението към Регламент за изпълнение (ЕС) № 540/2011 ред № 42 относно оксасулфурон се заличава.
   Член 3
   Преходни мерки
   Държавите членки отнемат разрешенията за продукти за растителна защита, съдържащи оксасулфурон като активно вещество, не по-късно от 8 ноември 2018 г.
   Член 4
   Гратисен период
   Всеки гратисен период, предоставен от държавите членки в съответствие с член 20 от Регламент (ЕО) № 1107/2009, е възможно най-кратък и изтича най-късно на 8 ноември 2019 г.
   Член 5
   Влизане в сила
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 18 юли 2018 година.

            За Комисията

            Председател

         Jean-Claude JUNCKER

      (1)  ОВ L 309, 24.11.2009 г., стр. 1.

      (2)  Директива 2003/23/ЕО на Комисията от 25 март 2003 г. за изменение на Директива 91/414/ЕИО на Съвета за включване на активните вещества имазамокс, оксасулфурон, етоксисулфурон, форамсулфурон, оксадиарджил и циазофамид (ОВ L 81, 28.3.2003 г., стр. 39).

      (3)  Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (ОВ L 230, 19.8.1991 г., стр. 1).

      (4)  Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).

      (5)  Регламент за изпълнение (ЕС) № 844/2012 на Комисията от 18 септември 2012 г. за определяне на разпоредбите, необходими за изпълнението на процедурата по подновяване по отношение на активните вещества в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита (ОВ L 252, 19.9.2012 г., стр. 26).

      (6)  EFSA Journal (Бюлетин на ЕОБХ) 2017; 15(2):4722, 33 стр., doi:10.2903/j.efsa.2017.4722. Достъпно на следния интернет адрес: www.efsa.europa.eu.

      (7)  Регламент за изпълнение (ЕС) 2018/917 на Комисията от 27 юни 2018 г. за изменение на Регламент за изпълнение (ЕС) № 540/2011 по отношение на удължаването на срока за одобренията на активните вещества алфа-циперметрин, бефлубутамид, беналаксил, бентиаваликарб, бифеназат, боскалид, бромоксинил, каптан, карвон, хлорпрофам, циазофамид, десмедифам, диметоат, диметоморф, дикват, етефон, етопрофос, етоксазол, фамоксадон, фенамидон, фенамифос, флумиоксазин, флуоксастробин, фолпет, форамсулфурон, форметанат, Gliocladium catenulatum, щам: J1446, изоксафлутол, металаксил-m, мeтиокарб, метоксифенозид, метрибузин, милбемектин, оксасулфурон, Paecilomyces lilacinus, щам 251, фенмедифам, фосмет, пиримифос-метил, пропамокарб, протиоконазол, пиметрозин и s-метолахлор (ОВ L 163, 28.6.2018 г., стр. 13).